Η **Toblerone** είναι μάρκα ελβετικής σοκολάτας που παρασκευάζεται στη Βέρνη. Είναι γνωστή για το χαρακτηριστικό της σχήμα, μια σειρά από ενωμένα τριγωνικά πρίσματα και γράμματα χαραγμένα στη σοκολάτα.

Από το 2012, η εταιρεία ανήκει στην αμερικανική Mondelez International, διάδοχο της Kraft Foods, η οποία είχε αγοράσει την Toblerone από τον προηγούμενο ιδιοκτήτη της, Γιάκομπς Σουσάρ (Jacobs Suchard) το 1990.

Ιστορία
-------

Ο Τέοντορ Τόμπλερ δημιούργησε τη σοκολάτα και τη συσκευασία της.
Το εργοστάσιο σοκολάτας Τόμπλερ (Tobler) ιδρύθηκε το 1899 από τους Έμιλ Μπάουμαν (Emil Baumann) και Τέοντορ Τόμπλερ (Theodor Tobler, 1876–1941) στη Βέρνη της Ελβετίας.  Το 1908, ο Μπάουμαν, ο οποίος ήταν ξάδερφος του Τόμπλερ, δημιούργησε τη συνταγή της σοκολάτας που περιέχει νουγκά, αμύγδαλα και μέλι. Ο Τόμπλερ επινόησε το χαρακτηριστικό τριγωνικό σχήμα και τη συσκευασία της. Το όνομα του προϊόντος προέρχεται από το συνδυασμό των ονομάτων του Τόμπλερ και της ιταλικής λέξης «torrone» (μαντολάτο).

Το όρος Μάττερχορν στις Άλπεις αποτέλεσε πηγή έμπνευσης για το σχήμα της σοκολάτας.
Πιστεύεται το τριγωνικό σχήμα του όρους Μάττερχορν στις Άλπεις ότι αποτέλεσε πηγή έμπνευσης για τον Τόμπλερ για το σχήμα της σοκολάτας. Όμως, σύμφωνα με τους γιους του Τόμπλερ, το τριγωνικό σχήμα προέρχεται από το σχηματισμό πυραμίδας που έκαναν οι χορευτές στο Φολί-Μπερζέρ στο τέλος μιας παράστασης που είχε παρακολουθήσει ο πατέρας τους. Μία ακόμα πηγή έμπνευης ίσως αποτελούσε η παρόμοια συσκευασία της «Peter's Chocolate» (πρώην «Peter-Cailler»). Παρ' όλ' αυτά, το σχήμα του Μάττερχορν βρίσκεται στη σημερινή συσκευασία της σοκολάτας, καθώς και η αρκούδα, σύμβολο της Βέρνης, βρίσκεται στο λογότυπο της Toblerone.

Στην αρχή, οι διαφημίσεις της σοκολάτας εμφανίστηκαν στις διεθνείς γλώσσες εσπεράντο και ίντο. O Τέοντορ Τόμπλερ υπέβαλε αίτηση για δίπλωμα ευρεσιτεχνίας για τη διαδικασία παραγωγής της Toblerone στη Βέρνη το 1909. Η επωνυμία Toblerone έγινε εμπορικό σήμα το 1909 στο Ελβετικό Ομοσπονδιακό Ινστιτούτο Πνευματικής Ιδιοκτησίας στη Βέρνη.

Η εταιρεία του Τόμπλερ ήταν ανεξάρτητη για πολλά χρόνια. Το 1970, συγχωνεύθηκε με τη «Σοκολά Σουσάρ» (Chocolat Suchard), των δημιουργών της Milka, και μετονομάστηκε σε «Interfood». Μετά τη συγχώνευση, αποφασίστηκε να δημιουργηθεί μια νέα και ενιαία πηγή μάρκετινγκ & εξαγωγής των διαφόρων προϊόντων που κατασκευάζουν και οι δύο εταιρείες παγκοσμίως, τη «Multifood». Ο Μαξ Μπάουμαν, γιος του Έμιλ Μπάουμαν, ήταν διευθυντής της νέας μονάδας. Το 1982, οι εταιρείες συγχωνεύθηκαν με τη «Jacobs», δημιουργώντας την «Jacobs Tobler & Suchard». Η «Kraft Foods» αγόρασε το μεγαλύτερο μέρος της εταιρείας το 1990. Το 2012, αποσπάστηκε μαζί με κάποιες άλλες μάρκες στη Mondelez International.

Η Mondelez ανακοίνωσε ότι μέρος της παραγωγής θα γίνεται στη Σλοβακία από το 2023.

Μεγέθη και παραλλαγές
---------------------

Διαφήμιση της σοκολάτος το 1920
Διαφήμιση της δεκαετίας του 1960
Παγωτό Toblerone
Διαφήμιση της σοκολάτας στο Χονγκ Κονγκ
Τα μεγέθη των τεμαχίων κυμαίνονται από δέκα εκατοστά έως σχεδόν ένα μέτρο, όλα με παρόμοια αναλογία. Σύμφωνα με το «Schott's Food & Drink Miscellany» του Μπεν Σωτ, τα μεγέθη και οι κορυφές των Toblerone έχουν ως εξής:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Μέγεθος(g) | Tiny | Mini | 35 g | 50 g | 75 g | 100 g | 150 g | 200 g | 360 g | 750 g | 4.5 kg |
| Κορυφές | 3 | 3 | 8 | 11 | 11 | 12 | 9 | 10 | 11 | 17 | 12 |

Μια ειδική υπερμεγέθης έκδοση της σοκολάτας δημιουργήθηκε για την επέτιο της σοκολάτας στο ετήσιο φεστιβάλ σοκολάτας «Σόγκιφεστ» («Schoggifest»). Το βάρος της συμβολίζει τα χρόνια της Toblerone, με την πρώτη μπάρα να ζυγίζει 100 κιλά το 2008.

Από το 1970, έχουν δημιουργηθεί αρκετές παραλλαγές της σοκολάτας, οι οποίες περιλαμβάνουν:

* Απλή σοκολάτα: σε κίτρινη τριγωνική συσκευασία (1969)
* Μαύρη σοκολάτα: σε μαύρη τριγωνική συσκευασία
* Λευκή σοκολάτα: σε λευκή τριγωνική συσκευασία(1973)
* Σοκολάτα γάλακτος με δυόσμο: σε λευκο-πράσινη τριγωνική συσκευασία (1985)
* «Χιονοκορφή» («Snowtop»): Εκδόσεις με κορυφές λευκής σοκολάτας, σε ασημί-λευκή τριγωνική συσκευασία
* Με γέμιση: Σοκολάτα γάλακτος με γέμιση λευκής σοκολάτας, σε μπλε τριγωνική συσκευασία
* «Ένα επί ένα» (ως «OneByOne»): Μεμονωμένα τρίγωνα
* Toblerone πραλίνα: σε μπεζ τριγωνική συσκευασία (1997)
* Με φρούτα και ξηρούς καρπούς: σε μωβ τριγωνική συσκευασία (2007)
* Με μέλι: σε ημίλευκη συσκευασία με εικόνες κηρήθρας (2009)
* Με αλμυρά αμύγδαλα: με μέλι, νουγκά αμυγδάλου και καραμελωμένα αλατισμένα αμύγδαλα
* «Αρκούδα Βέρνης» («Berner Bär»): 500g μπάρα σοκολάτας γάλακτος, με την αρκούδα-σύμβολο και το εθνόσημο της πόλης της Βρέμης στη μόνη μη-τριγωνική συσκευασία
* «Toblerone Tobelle»: λεπτή Toblerone σε μπεζ τριγωνική συσκευασία
* Με καρύδα: με μέλι, νουγκά αμυγδάλου και καρύδα
* Με καραμέλα: καραμέλα με μέλι και νουγκά αμυγδάλου

### Αλλαγή μεγέθους το 2016

Το 2016, οι συσκευασίες των 400 και 170 γραμμαρίων άλλαξαν στο Ηνωμένο Βασίλειο έχοντας δυο κορυφές λιγότερες και μεγαλύτερα κενά μεταξύ κορυφών, το οποίο άλλαξε το βάρος της σοκολάτας και μείωσε το κόστος διατηρώντας το ίδιο μέγεθος συσκευασίας και τιμής. Η συγκεκριμένη αλλαγή μείωσε το βάρος αυτών των τεμαχίων σε 360 και 150 γραμμάρια αναλογικά. Η αλλαγή απογοήτευσε το κοινό, με ένα μέλος του Σκωτικού Κοινοβουλίου να ζητά κυβερνητική παρέμβαση από το Κοινοβούλιο. Το 2018, ανακοινώθηκε ότι οι μπάρες θα επανέλθουν στο αρχικό τους σχήμα και η μπάρα των 170 γραμμαρίων, που είχε μειωθεί στα 150 γραμμάρια, θα αντικατασταθεί από μια μπάρα των 200 γραμμαρίων.

Παραγωγή
--------

Στο παρελθόν, η Toblerone έχει παραχθεί σε διάφορες περιοχές, στις οποίες περιλαμβάνονται το Μπέντφορντ και το Νταντί από τη δεκαετία το 1930 μέχρι το 1969. Από το 2023, η Mondelez θα ξεκινήσει περιορισμένη παραγωγή σε εργοστάσιο στη Μπρατισλάβα και θα χρησιμοποιήσει μια νέα μορφή συσκευασίας, δηλώνοντας ότι η επωνυμία Toblerone «δημιουργήθηκε στην Ελβετία». Σύμφωνα με τους κανόνες της Ελβετίας, τα προϊόντα που παράγονται στο εξωτερικό δεν μπορούν να χαρακτηριστούν ως Ελβετικά.

Παρόμοια προϊόντα
-----------------

Toblerone (1932).
Παρόμοιο προϊόν σε γεύση και σχήμα είναι η κροατική σοκολάτα Kolumbo που κατασκευάζεται από την Kraš στο Ζάγκρεμπ. Αυτή η σοκολάτα έχει επίσης από σχήμα με πυραμίδες και περιλαμβάνει φουντούκια και μέλι. Η Kraš παρήγαγε Toblerone κατόπιν άδειας κατά τη διάρκεια της δεκαετίας του 1970 και του 1980. Ένα ακόμη παρόμοιο προϊόν είναι το Mahony που παράγεται από την εταιρεία Chocolat-Frey AG στην Ελβετία.

Τον Ιούλιο του 2017, προς απάντηση της μείωσης του μεγέθους της Toblerone στο Ηνωμένο Βασίλειο, η αλυσίδα Poundland κυκλοφόρησε τη δική της έκδοση της Toblerone που ονομάζεται «Twin Peaks», η οποία είναι μεγαλύτερη από την τροποποιημένη Toblerone.

Πολιτισμικός αντίκτυπος
-----------------------

Αντιαρματικές πυραμίδες, που συχνά λέγονται «Toblerones» καλυμμένες με βρύα
Το χαρακτηριστικό πυραμιδικό σχήμα της μπάρας έδωσε το όνομά του στη «γραμμή Toblerone», μια σειρά αντιαρματικών τοποθετήσεων από την εποχή του Β΄ Παγκοσμίου Πολέμου, που κυριαρχούσαν στις συνοριακές περιοχές της Ελβετίας.

Το εσωτερικό του εργοστασίου Tobler στην Ελβετία ήταν η τοποθεσία όπου γυρίστηκε η σειρά ταινιών «Ο Γουίλι Γουόνκα και το Εργοστάσιο Σοκολάτας». Ωστόσο, το μεγαλύτερο μέρος των ταινιών παρήχθη στη δυτική Γερμανία.

Ο Βρετανός κωμικός Άλαν Πάρτριτζ (Alan Partridge) είχε μακροχρόνιο εθισμό στις Toblerone, κάτι το οποίο υπήρξε και στις τηλεοπτικές σειρές του.

Η ταινία «Οι κότες το σκασαν» («Chicken Run») δείχνει εν συντομία ένα Toblerone που χρησιμοποιείται ως τσοκ τροχού για την ιπτάμενη μηχανή στο αποκορύφωμα της ταινίας. Η συσκευασία γράφει «Tasty Choc» τόσο ως λογοπαίγνιο όσο και για την αποφυγή ζητήματος εμπορικού σήματος.

Το 1995, αποκαλύφθηκε ότι η Σουηδή πολιτικός Μόνα Σαλίν (Mona Sahlin) είχε κάνει κατάχρηση της πιστωτικής της κάρτας που είχε εκδοθεί από την κυβέρνηση για μη εξουσιοδοτημένες αγορές. Επειδή είχε αγοράσει, μεταξύ πολλών άλλων ακριβότερων ειδών, δυο σοκολάτες Toblerone, δημοσιογράφοι που ήταν υπέρ της Σαλίν προσπάθησαν να υποβαθμίσουν την κατάχρηση των κοινοβουλευτικών οικονομικών προνομίων ως «υπόθεση Toblerone». Αυτές οι προσπάθειες ήταν τελικά ανεπιτυχείς και η Σαλίν αναγκάστηκε να παραιτηθεί ως υποψήφια για τη θέση του πρωθυπουργού. Επέστρεψε στην πολιτική το 1998.

Ένα συγκρότημα φοιτητικών κατοικιών του Πανεπιστημίου του Μάντσεστερ, που χτίστηκε περίπου το 1975 και μοιάζει με τη σοκολάτα σε σχήμα, είναι γνωστό ως «οι Toblerones».

Η μεγαλύτερη Toblerone σε παραγωγή προβάλλεται στη σειρά του Netflix «Neo Yokio».

Παραπομπές
----------

1. ↑  «Brand Family». *Mondelezinternational.com*. Αρχειοθετήθηκε από το πρωτότυπο στις 26 Ιουνίου 2015. Ανακτήθηκε στις 11 Φεβρουαρίου 2016.
2. ↑  «Toblerone FAQs». *toblerone.co.uk*. Αρχειοθετήθηκε από το πρωτότυπο στις 25 Ιουνίου 2016. Ανακτήθηκε στις 27 Ιουνίου 2016.
3. ↑  «Πώς η Toblerone έγινε σήμα κατατεθέν των αεροπορικών ταξιδιών». *HuffPost Greece*. 29 Ιουλίου 2020. Ανακτήθηκε στις 24 Δεκεμβρίου 2022.
4. 1 2  Cadbury Moves to Fend Off a Hostile Bid by Kraft Foods at *The New York Times*, 14 December 2009
5. ↑  «Πατέντα για τη σοκολάτα Toblerone, αρχείο σε μορφή pdf» (PDF). Αρχειοθετήθηκε από το πρωτότυπο (PDF) στις 9 Δεκεμβρίου 2008. Ανακτήθηκε στις 25 Ιανουαρίου 2009.
6. ↑  «Tobler». Historical Dictionary of Switzerland. Ανακτήθηκε στις 5 Νοεμβρίου 2022. Son fils Theodor entra dans l'affaire en 1894 et créa en 1899 une fabrique de chocolat, dont les produits connurent un grand succès.
7. ↑  «Toblerone - How it all began - 1900 The First Toblerone». Αρχειοθετήθηκε από το πρωτότυπο στις 15 Οκτωβρίου 2016. Ανακτήθηκε στις 1 Αυγούστου 2018.
8. ↑  «TOBLERONE - Questions et Réponses». *Toblerone.ch* (στα Γαλλικά). Αρχειοθετήθηκε από το πρωτότυπο στις 14 Δεκεμβρίου 2014. Ανακτήθηκε στις 11 Φεβρουαρίου 2016.
9. ↑  «La marque suisse: Toblerone - Toutes Taxes Comprises - TV - Play RTS - Radio Télévision Suisse». *Rts.ch* (στα Γαλλικά). 30 Απριλίου 2010. Ανακτήθηκε στις 11 Φεβρουαρίου 2016. [*νεκρός σύνδεσμος*]
10. 1 2  «Toblerone - Chocolate - Our Secret». Αρχειοθετήθηκε από το πρωτότυπο στις 29 Νοεμβρίου 2016. Ανακτήθηκε στις 1 Αυγούστου 2018.
11. ↑  Gilomen, Hans-Jörg (2001). *Innovationen: Voraussetzungen und Folgen, Antriebskräfte und Widerstände*. Chronos. σελ. 146. ISBN 9783034005180. Vermutlich seit Beginn der 1890er Jahre wurde die Milchschokolade auch in kleinen, dreieckigen Portionen in gepresster Pulverform und einer dreieckigen Verpackung unter dem Namen « Delta Peter » verkauft - ein Vorläufer der 1908 von Theodor Tobler auf den Markt gebrachten Toblerone!
12. ↑  «Tobler (fama pro Toblerone) estis Esperantisto. Tobler (famous for Toblerone...)». *google.com*.
13. ↑  «Theodor Tobler, Swiss World». *Swissworld.org*. Αρχειοθετήθηκε από το πρωτότυπο στις 6 Ιουνίου 2011. Ανακτήθηκε στις 11 Φεβρουαρίου 2016.
14. ↑  «Toblerone: 1909». *How it All Began: Tobler's Chocolate*. Kraft Foods. 2006. Αρχειοθετήθηκε από το πρωτότυπο στις 24 Μαρτίου 2009. Ανακτήθηκε στις 3 Φεβρουαρίου 2008.
15. ↑  Koltrowitz, Silke (23 Ιουνίου 2022). «Toblerone loses Swiss exclusivity as production shifts east». *Reuters*. Ανακτήθηκε στις 24 Δεκεμβρίου 2022.
16. ↑  Spencer, Adam. *World of Numbers*. Αυστραλία: Xoum. σελ. 233. ISBN 978-1921134869.
17. ↑  «FAQ». *Toblerone.com*. Αρχειοθετήθηκε από το πρωτότυπο στις 18 Δεκεμβρίου 2008. Ανακτήθηκε στις 1 Ιανουαρίου 2009.
18. ↑  «Toblerone triangle change upsets fans». *BBC News*. 8 November 2016.. Ανακτήθηκε στις 8 November 2016.
19. ↑  Olivennes, Hannah (8 November 2016). «Toblerone Alters Shape of 2 Chocolate Bars, and Fans Are Outraged». *The New York Times*.. Ανακτήθηκε στις 9 November 2016.
20. ↑  «Higher costs take bite out of Toblerone, shrinking UK bars». Sydney Morning Herald. 9 Νοεμβρίου 2016.
21. ↑  «MSP calls for government action over change to Toblerones». *BBC News*.. Ανακτήθηκε στις 1 December 2016.
22. ↑  «Toblerone to revert to original shape». *BBC News*. 21 Ιουλίου 2018.
23. ↑  Hutber, Jenna (8 November 2016). «Bedford's lost Toblerone history». *Bedfordshire News*. .
24. ↑  «Toblerone loses Swiss exclusivity as production shifts east». *reuters.com*. Ανακτήθηκε στις 23 Ιουνίου 2022.
25. ↑  «Toblerone chocolate to lose 'Switzerland' tag». *DW*. 24 Ιουνίου 2022. Αρχειοθετήθηκε από το πρωτότυπο στις 10 Αυγούστου 2022.
26. ↑  «KRAS Kolumbo Chocolate». *Krinos*. Αρχειοθετήθηκε από το πρωτότυπο στις 18 Σεπτεμβρίου 2021. Ανακτήθηκε στις 24 Δεκεμβρίου 2022.
27. ↑  «Toblerone maintains peak performance». *Confectionery Production*. 26 Ιουλίου 2019. The product has encountered rivals during its 111 year history, including a similar Kolumbo bar in Croatia, and Swiss company Chocolate Frey’s triangular Mahony bars.
28. ↑  «Chocolat Frey». *Chocolatfrey.ch*. Ανακτήθηκε στις 11 Φεβρουαρίου 2016.
29. ↑  Selwood, Daniel. "Poundland unveils Twin Peaks, a Toblerone-style chocolate bar," *The Grocer*, 19 June 2017. Retrieved 8 July 2017.
30. ↑  «The Toblerone Line». *www.toblerones.ch*. Ανακτήθηκε στις 1 Αυγούστου 2018.
31. ↑  «7 things you probably didn't know about the Toblerone chocolate bar». Cool FM. Αρχειοθετήθηκε από το πρωτότυπο στις 9 Νοεμβρίου 2016. Ανακτήθηκε στις 24 Δεκεμβρίου 2022.
32. ↑  Muehlemann, Anetka (9 Ιουνίου 2008). «Ligne fortifiée, un témoin du passé à valoriser». *24 Heures* (στα Γαλλικά). Edipresse, Switzerland. Αρχειοθετήθηκε από το πρωτότυπο στις 26 Φεβρουαρίου 2012. Ανακτήθηκε στις 9 Αυγούστου 2009.
33. ↑  «Willy Wonka Movie Trivia».
34. ↑  Bennett, David (25 Μαΐου 2021). «FEATURE: Barefoot to Dundee: The Attempted Suicide of Alan Partridge and Other Sitcom Characters». *Capers Magazine*. Αρχειοθετήθηκε από το πρωτότυπο στις 18 Αυγούστου 2022.
35. ↑  «In Chicken Run (2000), they use "Tasty-Choc" chocolate bars as chocks. Chocks are the wedges placed against wheels to prevent them from rolling». *Twitter*. 12 Απριλίου 2021. Αρχειοθετήθηκε από το πρωτότυπο στις 12 Απριλίου 2021.
36. ↑  Svensson, Britta (2007-01-05). «Nej det handlade inte bara om Toblerone...» (στα sv). Expressen. Αρχειοθετήθηκε από το πρωτότυπο στις 2012-10-21.. Ανακτήθηκε στις 2007-01-24.
37. ↑  «University of Manchester». *The Hitchhiker's Guide to the Galaxy: Earth Edition*. Ανακτήθηκε στις 3 Νοεμβρίου 2014.
38. ↑  «The Whitworth Park Residencel». Our Manchester - Manchester History Net. Αρχειοθετήθηκε από το πρωτότυπο στις 3 Νοεμβρίου 2014. Ανακτήθηκε στις 3 Νοεμβρίου 2014.
39. ↑  Frank, Allegra (25 Σεπτεμβρίου 2017). «Neo Yokio's big Toblerone is real, to the internet's delight». *Polygon*. Ανακτήθηκε στις 11 Φεβρουαρίου 2019.
40. ↑  Bryan, Scott. «There's A Huge Obsession With Toblerones In Netflix's "Neo Yokio" And It's Sparked A Weird Meme». *BuzzFeed* (στα Αγγλικά). Ανακτήθηκε στις 11 Φεβρουαρίου 2019.

Εξωτερικοί σύνδεσμοι
--------------------

* Επίσημος ιστότοπος